AUTORS

Carlo Baccetti: professor de ciència política i política local del Departament de Ciències Socials i Polítiques a Florència, on dirigeix els estudis de Treball Social. Entre les seves publicacions destaquen: Italia: la Provincia (ICPS, 2007); La nuova politica locale (UTET, 2008); «Italy», a: The second tier of Local Government in Europe (Routledge, 2011); «Il capro espiatorio. La Provincia nell’evoluzione del sistema politico italiano», a: Le istituzioni del federalismo (núm. 2, 2014); Le Regioni e i governi locali, in L’Italia contemporanea dagli anni Ottanta ad oggi (Carocci, 2014).

Lucía Casado Casado: llicenciada i doctora en dret per la Universitat Autònoma de Barcelona, amb premi extraordinari de llicenciatura i de doctorat. Professora titular de dret administratiu a la Universitat Rovira i Virgili i subdirectora del Centre d’Estudis de Dret Ambiental de Tarragona (CEDAT). Investigadora del Grup «Territori, Ciutadania i Sostenibilitat», reconegut com a grup de recerca consolidat per la Generalitat de Catalunya. Ha participat en diversos projectes de recerca en els àmbits del dret administratiu y el dret ambiental. És autora de nombroses publicacions i ha participat en congressos relacionats amb aquestes matèries.

Montserrat Casanellas i Chuecos: doctora en dret per la Universitat de Barcelona (2002) i, actualment, professora titular d’escola universitària (interina) de la Secció Departamental de Dret Financer i Tributari de la Facultat de Dret de la Universitat de Barcelona. Ha format part de diversos projectes de recerca finançats en convocatòries públiques i, actualment, és membre del grup de recerca consolidat per la Generalitat de Catalunya «Dret Tributari i Política Fiscal» Recentment, ha estat professora visitant del Dipartimento di Scienze Giuridiche de la Università degli Studi di Verona (2016). Entre les seves publicacions destaquen la monografia El nuevo régimen tributario del mecenazgo (Marcial Pons, 2003); els capítols de llibre «El mecenazgo como forma de financiación de los museos y enriquecimiento de su patrimonio expuesto» i «La tributación de los museus»; «La simplificación de la tributación de las rentas empresariales en España» (tots ells publicats per Marcial Pons, 2008) i «La tributación autonómica del agua: cánones de saneamiento y cánones del agua» (Atelier, 2012), així com els articles de recerca «Códigos de conducta en el orden tributario» (2006) i «Reflexiones en torno a la previsible declaración de insconstitucionalidad del impuesto catalán sobre grandes establecimientos comerciales» (2010).

Agustí Cerrillo i Martínez: catedràtic de dret administratiu a la Universitat Oberta de Catalunya. Ha estat director dels Estudis de Dret i Ciència Política de la UOC i director del seu programa de dret.

Ha investigat i publicat articles i monografies sobre l’administració electrònica, la integritat pública i la lluita contra la corrupció, la transparència i la difusió d’informació pública a través d’Internet i la governança de la cooperació al desenvolupament.

En l’actualitat investiga sobre les repercussions de les TIC en les administracions públiques i el dret administratiu i sobre la prevenció de la corrupció.

Francesc Claverol Guiu: llicenciat en dret per la Universitat Pompeu Fabra, ha superat set oposicions en torn lliure per a llicenciats i és advocat de la Generalitat i tècnic superior, àmbit jurídic, de l’Administració de la Generalitat en excedència. Ha treballat en els Departaments de Treball i Indústria; Interior; Medi Ambient i Habitatge o Presidència, i en el Gabinet Jurídic de la Generalitat, on actualment es troba adscrit al Grup de Penal. Ha impartit classes i conferències, tant en matèries de dret ambiental com penal, a la Universitat Pompeu Fabra o a l’Escola d’Administració Pública de Catalunya, entre d’altres.

Estela Ferreiro Serret: investigadora postdoctoral al Departament de Dret Financer i Tributari de la Facultat de Dret de la Universitat de Barcelona. Llicenciada en dret per la Universitat Complutense de Madrid i la Universitat Paris 1 Panthéon-Sorbonne (2006). Doctora en dret per la Universitat de Barcelona (2012). Premi a la millor tesi doctoral Sáinz de Bujanda, atorgat per l’Instituto de Estudios Fiscales del Ministeri d’Hisenda i Administracions Públiques (BOE, 12.07.2013). Ha realitzat estades de recerca a la Universitat Paris 1 Panthéon-Sorbonne, la Universitat de Maastricht, la Universitat de Fordham i l’International Bureau of Fiscal Documentation. Va ser investigadora postdoctoral a l’International Bureau of Fiscal Documentation (Amsterdam, Holanda) durant el període novembre 2013 - febrer 2016. És membre de l’equip de recerca de projectes nacionals i europeus. Té publicacions en l’àmbit nacional i internacional, entre d’altres, sobre la relació de la fiscalitat i la normativa relativa als ajuts d’Estat.

Annick Magnier: titular de Càtedra Jean Monnet, imparteix classes de sociologia urbana al Departament de Ciències Socials i Polítiques a Florència. Entre les seves publicacions en aquest camp destaquen: The Anonymous Leader (Odense University Press, 1998); Sociologia dei sistemi urbani (Il Mulino, 2002); Governo del territorio (Il Mulino, 2003); The European mayor: Political Leaders in the Changing Context of Local Democracy (Vs Verlag, 2006); Luoghi comuni. Le assemblee nella democrazia urbana italiana (FrancoAngeli, 2012), Paesaggi in mutamento (FrancoAngeli, 2013).

Núria Lambea Llop: investigadora predoctoral a la Càtedra d’Habitatge de la Universitat Rovira i Virgili. Gaudeix d’una beca FI-DGR de la Generalitat de Catalunya per a redactar la seva tesi doctoral que versa sobre models de gestió d’habitatge social en perspectiva comparada. Ha participat en diversos congressos i jornades tant a nivell nacional com internacional. Ha publicat diversos articles, i ha realitzat una estada de recerca a l’Institut OTB, de la TU Delft (Països Baixos). Les seves línies de recerca principals són les polítiques d’habitatge, la gestió de l’habitatge social i les tinences intermèdies.

Alfons Surroca Costa: doctor en dret i professor visitant de dret civil de la Universitat de Girona. Va ser fiscal substitut a la Audiència provincial de Girona i a l’actualitat és també membre de l’Il·lustre Col·legi d’Advocats de Girona. És autor de diversos articles especialment en matèria de dret de la responsabilitat civil. És secretari de l’Institut de Dret Privat Europeo i Comparat de la Universitat de Girona.